CELEX: C2005/229/55
Language: da
Date: 2005-09-17 00:00:00
Title: Sag T-252/05: Sag anlagt den 4. juli 2005 af Q mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/25
            
         Sag anlagt den 4. juli 2005 af Q mod Kommissionen for De Europæiske Fællesskaber
   (Sag T-252/05)
   (2005/C 229/55)
   Processprog: fransk
   Ved De Europæiske Fællesskabers Ret i Første Instans er der den 4. juli 2005 anlagt sag mod Kommissionen for De Europæiske Fællesskaber af Q, Bruxelles, ved avocats Stéphane Rodrigues og Yola Minatchy.
   Sagsøgeren har nedlagt følgende påstande:
   
               1)
            
            
               Om fornødent: Annullation af afgørelsen af 29. marts 2005, hvorved Kommissionen afviste den klage, sagsøgeren indgav den 29. november 2004 over Kommissionens stiltiende afvisning af ansøgningen af 29. april 2004 om bistand og beskyttelse i forbindelse med psykisk chikane i henhold til vedtægtens artikel 24 og tilkendelse af en erstatning, samt ansøgningerne om vedtagelse af forebyggende og øjeblikkelige foranstaltninger af 7. maj 2004 og 24. maj 2004.
            
         
               2)
            
            
               Annullation af Kommissionens afgørelse af 4. maj 2005 med svar på sagsøgerens klage af 20. december 2004, samt af sagsøgerens karriereudviklingsrapport for perioden fra den 1. januar 2003 til den 31. december 2003.
            
         
               3)
            
            
               Det fastslås, at De Europæiske Fællesskaber er ifaldet ansvar som følge af de anfægtede afgørelser og udfærdigelsen af sagsøgerens karriereudviklingsrapport.
            
         
               4)
            
            
               Sagsøgeren tilkendes en erstatning på 250 000 EUR som følge af de lidte tab.
            
         
               5)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, har anført, at hun er udsat for psykisk chikane fra sine overordnede, som består i dels, at hun arbejdsmæssigt set isoleres, dels at hun bringes i miskredit, og at hendes helbred ødelægges ved, at hun psykisk destabiliseres.
   Sagsøgeren har ved nærværende søgsmål for det første anfægtet Kommissionens stiltiende afvisning af den ansøgning om bistand og om beskyttelse i forbindelse med psykisk chikane, som hun indgav i henhold til vedtægtens artikel 24, og dernæst anfægtet sin karriereudviklingsrapport for perioden fra den 1. januar 2003 til den 31. december 2003.
   Sagsøgeren har desuden anført, at der er sket tilsidesættelse af vedtægtens artikel 24, samt af den bistandspligt, pligt til at udvise god forvaltningsskik og omsorgspligt, der påhviler Kommissionen.
   Sagsøgeren har med hensyn til karriereudviklingsrapporten anført, at der er anlagt åbenbart urigtige skøn og sket tilsidesættelse af processuelle regler.